Komission asetus (EY) N:o 180/2001, annettu 29 päivänä tammikuuta 2001, neuvoston asetuksen (EY) N:o 1251/1999 soveltamista koskevista yksityiskohtaisista säännöistä annetusta asetuksesta (EY) N:o 2316/1999 poikkeamisesta joidenkin yhteisön alueiden huonoista ilmasto-olosuhteista johtuvan kesannoinnin osalta



Virallinen lehti nro L 027 , 30/01/2001 s. 0015 - 0015



Komission asetus (EY) N:o 180/2001, annettu 29 päivänä tammikuuta 2001, neuvoston asetuksen (EY) N:o 1251/1999 soveltamista koskevista yksityiskohtaisista säännöistä annetusta asetuksesta (EY) N:o 2316/1999 poikkeamisesta joidenkin yhteisön alueiden huonoista ilmasto-olosuhteista johtuvan kesannoinnin osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999(1), sellaisena kuin se on viimeksi muutettuna asetuksella (EY) N:o 1672/2000(2), ja erityisesti sen 9 artiklan, sekä katsoo seuraavaa: (1) Asetuksen (EY) N:o 1251/1999 2 artiklan 3 kohdassa tarkoitetun yleisen järjestelmän mukaisen pinta-alatuen saanti edellyttää kesannointia. (2) Komission asetuksessa (EY) N:o 2316/1999(3), sellaisena kuin se on viimeksi muutettuna asetuksella (EY) N:o 2860/2000(4), vahvistetuissa soveltamista koskevissa yksityiskohtaisissa säännöissä täsmennetään, että kesannointi on aloitettava viimeistään 15 päivänä tammikuuta eikä kesannoituja aloja saa käyttää maataloustuotantoon. (3) Huonojen ilmasto-olosuhteiden johdosta joidenkin jäsenvaltioiden eri alueilla toimivat tuottajat eivät pysty aloittamaan etenkään perunoiden, sokerijuurikkaan, rehujuurikkaan, porkkanoiden tai palsternakan sadonkorjuuta markkinointivuonna 2001/2002 kesannoitaviksi tarkoitetuilta aloilta ennen 15 päivää tammikuuta 2001. Näissä olosuhteissa olisi poikkeuksellisesti annettava tuottajille heidän pyynnöstään lupa aloittaa sadonkorjuu näillä viljelmillä viimeistään 28 päivänä helmikuuta 2001 niin, että näitä aloja voidaan vielä pitää asianmukaisesti kesannoituina, mikäli tuottaja todistaa, että sovellettavat ehdot täyttyvät. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Jos tuottaja voi pyynnöstä todistaa kyseisen jäsenvaltion toimivaltaisille viranomaisille, että - sadonkorjuuta ei huonojen ilmasto-olosuhteiden johdosta voitu aloittaa viimeistään 15 päivänä tammikuuta 2001, - jo korjattu sato korjattiin viimeistään 28 päivänä helmikuuta 2001 tai perunoiden taikka juurikkaiden osalta viimeistään 31 päivänä maaliskuuta 2001, - kaikkia kesannointiin sovellettavia muita velvoitteita on noudatettu, kyseisiä aloja voidaan pitää asetuksen (EY) N:o 2316/1999 19 artiklan 2 ja 3 kohdasta poiketen asianmukaisesti kesannoituina markkinointivuonna 2001/2002. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 15 päivästä tammikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä tammikuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 1. (2) EYVL L 193, 29.7.2000, s. 13. (3) EYVL L 280, 30.10.1999, s. 43. (4) EYVL L 332, 28.12.2000, s. 63.